《龙泉观》
宋代·何行

蓬莱境界隔风烟，一带银河接九天。
礼斗瑶台春草合，豢龙石钵玉沙圆。
红云几片危楼上，古木千寻落照边。
惆怅仙人何处去，空馀月色满山川。

作者简介：何行，字自强，一字尚仁，广昌（今属江西）人。举明经。宁宗庆元间知武平县。丁忧，服除不仕，以经史自娱。有集已佚。事见明正德《建昌府志》卷一四、清康熙《武平县志》卷六、《西江诗话》卷四。